Утвърдил:

......................................

КМЕТ НА ОБЩИНА АСЕНОВГРАД

**Д О К У М Е Н Т А Ц И Я**

**ЗА**

**УЧАСТИЕ В ОТКРИТА ПРОЦЕДУРА ПО РЕДА НА ЗОП ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**„Подготовка на проектно предложение за кандидатстване по процедура за подбор на проекти „Проектиране и изграждане на компостиращи инсталации за разделно събрани зелени и/или биоразградими отпадъци, вкл. осигуряване на необходимото оборудване и на съоръжения и техника за разделно събиране на зелени и биоразградими отпадъци“ в рамките на Оперативна програма „Околна среда 2014-2020 г.“**

Променена с Решение № А-722 от 26.04.2016 год.

**СЪДЪРЖАНИЕ**

**РЕШЕНИЕ ЗА ОТКРИВАНЕ.**

**ОБЯВЛЕНИЕ ЗА ПОРЪЧКА.**

**ТЕХНИЧЕСКА СПЕЦИФИКАЦИЯ.**

**І. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА.**

1. Възложител.

2. Правно основание за откриване на процедурата за възлагане на обществена поръчка.

3. Предмет.

4. Обхват.

5. Максимална обща стойност на поръчката.

6. Основна и специфични цели на предмета на поръчката.

**II. ОБЩИ ИЗИСКВАНИЯ КЪМ УЧАСТНИЦИТЕ.**

**III. УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТАТА.**

1. Указания за подготовка на офертата. Съдържание и представяне на офертата.

2. Изисквания към съдържанието на офертата.

3. Изисквания към документите.

4. Цена и начин на плащане.

**IV. КРИТЕРИЙ ЗА ОЦЕНКА НА ОФЕРТИТЕ.**

1. Показатели, тяхната относителна тежест и методика за оценката им.

2. Оценка на техническото предложение.

3. Оценка на ценовото предложение.

**V. ДОКУМЕНТАЦИЯ ЗА УЧАСТИЕ В ПРОЦЕДУРАТА.**

**VI. ОБМЕН НА ИНФОРМАЦИЯТА ПРИ ПРОВЕЖДАНЕ НА ПРОЦЕДУРАТА.**

**VII. СКЛЮЧВАНЕ НА ДОГОВОР.**

**VIII. ДРУГИ УКАЗАНИЯ.**

**IX. ПРИЛОЖЕНИЯ №1-12.**

**I. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

***1. Възложител.***

Възложител на настоящата процедура за възлагане на обществена поръчка, по реда на Закона за обществените поръчки (ЗОП) е ОБЩИНА АСЕНОВГРАД, ЕИК 000471059, със седалище: гр. Асеновград, пл. „Акад. Николай Хайтов“ № 9

Интернет адрес: http://www.assenovgrad.com/

Профил на купувача: http://op.assenovgrad.com/?q=page&idd=index

***2. Правно основание за откриване на процедурата за възлагане на обществена поръчка.***

Възложителят открива настоящата процедура за възлагане на обществена поръчка на основание чл. 16, ал. 8 от Закона за обществените поръчки (ЗОП). За нерегламентирани в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите актове по прилагането му, както и приложимите национални и международни нормативни актове, съобразно предмета на поръчката.

***3. Предмет***

Предметът на обществената поръчка е избор на Изпълнител, който да подпомогне Община Асеновград при разработването на проектно предложение за кандидатстване по ОПОС 2014-2020 по процедура за подбор на проектни предложения **„**Проектиране и изграждане на компостиращи инсталации за разделно събрани зелени и**/**или биоразградими отпадъци**,** вкл.осигуряване на необходимото оборудване и на съоръжения и техника за разделно събиране на зелени и биоразградими отпадъци“ съобразно изискванията на ОПОС.

***4. Обхват***

В обхвата на настоящата обществена поръчка са включени Община Асеновград и другите общини от Регионално сдружение за управление на отпадъците Асеновград *(*доколкото за другите общини Изпълнителят трябва да включи информация и данни*,*необходими за изпълнение на дейности и постигане на резултати от изпълнение на дейностите*,* съгласно техническата спецификация*).*

***5. Максимална обща стойност на поръчката***

252 000,00 (двеста петдесет и две хиляди ) лева без ДДС.

***6. Основна и специфични цели на предмета на поръчката***

**6.1.** **Основна цел**

Основната цел на поръчката е подпомагане на община Асеновград при разработването на проектно предложение за кандидатстване по ОПОС 2014-2020 за изграждането на компостираща инсталация за разделно събрани зелени и/или биоразградими битови отпадъци съобразно изискванията на ОПОС посредством разработване на необходимите изискуеми документи за кандидатстване по ОПОС. Изпълнението на поръчката следва да се извърши съгласно приложената Техническа спецификация.

**6.2.** **Специфични цели**

Специфична цел на поръчката е да се подготвят необходимите документи за постигане на проектна готовност на община Асеновград за кандидатстване по процедура чрез конкурентен подбор за избор на проектни предложения за проектиране и изграждане на компостиращи инсталации за разделно събрани зелени и/или биоразградими отпадъци, вкл осигуряване на необходимото оборудване и на съоръжения и техника за разделно събиране на зелени и биоразградими отпадъци, финансирани по ОПОС.

**II. ОБЩИ ИЗИСКВАНИЯ КЪМ УЧАСТНИЦИТЕ**

В настоящата процедура за възлагане на обществена поръчка може да участва всяко лице, което отговаря на предварително обявените условия.

Всеки участник в процедурата има право да представи само една оферта и само за пълния обем на съответната обособена позиция на поръчката.

Не се предоставя възможност за представяне на варианти в офертите.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение.

За да бъде допуснат до участие в процедурата, участникът трябва да отговаря на предварително обявените условия в обявлението за обществена поръчка и документацията за участие, както и да представи всички изискуеми документи, изготвени съгласно условията на настоящата документация.

Представянето на оферта за участие в настоящата процедура, задължава участника да приеме напълно всички изисквания и условия, посочени в тези указания и документацията за участие, при спазване на Закона за обществените поръчки. Поставянето на различни от тези условия и изисквания от страна на участника не ангажира по никакъв начин Възложителя.

Възложителят отстранява от участие в процедурата за възлагане на обществена поръчка участник:

- за когото е налице някое от обстоятелствата по чл. 47, ал. 1, ал. 2, т. 1, 2а и 5 и ал. 5 от ЗОП;

- който не е представил някой от необходимите документи или информация по чл. 56 от ЗОП, в т.ч. и основанията по чл. 58, ал. 3 и чл. 62а от ЗОП.

- който е представил оферта, която не отговаря на предварително обявените условия на възложителя;

- който е представил оферта, която не отговаря на изискванията на чл. 57, ал. 2 от ЗОП;

- за когото по реда на чл. 68, ал. 11 от ЗОП се установи, че е представил невярна информация за доказване на съответствието му с обявените критерии за подбор, включително и изискването по чл. 49 от ЗОП.

Съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), на дружествата, регистрирани в юрисдикции с преференциален данъчен режим, и на свързаните с тях лица се забранява пряко или косвено участие в процедура по реда на ЗОП, включително и чрез гражданско дружество/консорциум, в което участва дружеството, регистрирано в юрисдикции с преференциален данъчен режим, освен ако са налице изключенията по чл. 4 от ЗИФОДРЮПДРСТЛТДС.

Срокът на валидност на офертата е определен на 180 (сто и осемдесет) дни от датата, която е посочена за дата на получаване на офертата, и представлява времето, през което участникът е обвързан с условията на предложението си.

**III. УКАЗАНИЯ ЗА ПОДГОТОВКА И ПРЕДСТАВЯНЕ НА ОФЕРТАТА**

***1. Указания за подготовка на офертата. Съдържание и представяне на офертата.***

Офертата трябва да бъде изготвена в съответствие с изискванията на ЗОП и настоящите указания.

При участие на обединение, което не е юридическо лице, в офертата се представя заверено копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. В договора или в допълнително споразумение/анекс към него, трябва да е посочено кои от членовете на обединението ще извършват дейността, предмет на поръчката. След подаване на офертата в състава на обединението не следва да се извършват промени.

Договорът или допълнителното споразумение/анекс към него трябва да съдържа и клауза, съгласно която всички членове на обединението са отговорни солидарно - заедно и поотделно, за изпълнението на обществената поръчка.

При участие на обединение, което не е юридическо лице, съответствието с критериите за подбор се доказва от един или повече от участниците в обединението.

В случай, че избраният за изпълнител участник е обединение, което не е юридическо лице, възложителят, с оглед предоставената му правна възможност в чл. 25, ал. 3, т. 2 от ЗОП, не поставя изискване за създаване на юридическо лице.

Когато участникът предвижда участие на подизпълнители при изпълнение на поръчката, за всеки един от посочените подизпълнители задължително се представя декларация за съгласие за участие като подизпълнител по образеца от документацията (Приложение № 7), която се представя в плик №1.

При възлагане на работи на подизпълнител, участникът приема, че отговаря за действията, бездействията и работата на съответния подизпълнител като за свои действия, бездействия и работа.

Всички документи и декларации трябва да бъдат попълнени на български език и оформени в съответствие с приложените към документацията образци, чиито условия са задължителни за участниците и не могат да бъдат променяни.

Некоректно попълнени документи и декларации, при които липсва пълната информация, изисквана от възложителя, е основание за отстраняване от участие в процедурата.

При подаване на офертата участникът може да посочи коя част от нея има конфиденциален характер и да изисква от възложителя да не я разкрива. В този случай, в офертата се прилага декларация по чл. 33, ал. 4 от ЗОП. Възложителят няма право да разкрива информация, предоставена му участници, посочена от тях като конфиденциална по отношение на технически или търговски тайни, с изключение на случаите по чл. 44 от ЗОП.

***2. Изисквания към съдържанието на офертата:***

**Офертата се представя в запечатан непрозрачен плик, съдържащ три отделни запечатани непрозрачни и надписани плика, както следва:**

**Плик № 1 „Документи за подбор”**, в който се поставят следните документи:

**1. Списък на документите и информацията,** съдържащи се в офертата (пликове 1, 2 и 3), подписан от участника. Желателно е, в списъка да се посочат брой страници за всеки представен документ, както и дали документът се представя в оригинал, заверено копие или нотариално заверено копие.

**2. Представяне на участника**, изготвен в съответствие с образеца от документацията за участие (Приложение № 1) което включва:

а) посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен;

б) адрес, включително електронен, за кореспонденция при провеждането на процедурата;

в) декларация по чл. 47, ал. 9 от ЗОП, изготвена в съответствие с образеца от документацията за участие (Приложение № 4). Декларацията по чл. 47, ал. 9 от ЗОП се представя от лицата, които представляват участника, съобразено с чл. 47, ал. 4 от ЗОП.

Когато участник в процедурата е обединение, което не е юридическо лице, документите по букви „а“, „б“ и „в“ се представят за всяко физическо или юридическо лице, включено в обединението.

**3. При участници обединения – заверено копие на договора за обединение,** а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият. Договорът следва да бъде съобразен с условията, поставени в т. *1. Указания за подготовка на офертата. Съдържание и представяне на офертата.*

**4. Оригинал на банкова гаранция за участие или копие от документа за внесена гаранция под формата на парична сума,** за сумата от **2000 лв.** (две хиляди лева). Когато участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Когато се представя банкова гаранция, същата следва да бъде със срок на валидност не по-кратък от 180 (сто и осемдесет) дни от датата, посочена за дата на получаване на офертата, а условията за задържането и усвояването й, записани в нея, следва да бъдат съобразени с чл. 61, ал. 1 и 2 от ЗОП.

**5. Декларация за липса на свързаност с друг участник в съответствие с чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП,** изготвена по образеца от документацията (Приложение № 5).

**6. Декларация по чл. 56, ал. 1, т. 8 от ЗОП за ползване/неползване на подизпълнители**. В декларацията се посочват предвидените подизпълнители, видовете работи от предмета на поръчката, които ще се предложат на подизпълнителите, и съответстващият на тези работи дял в проценти от стойността на обществената поръчка. Декларацията следва да бъде изготвена по образеца от документацията (Приложение № 6).

Когато участникът предвижда участие на подизпълнители при изпълнението на поръчката, всеки един от посочените в декларацията подизпълнители задължително попълва декларацията за съгласие за участие като подизпълнител по образеца от документацията (Приложение № 7), която също се представя в плик №1.

**7. Декларация по чл. 56, ал. 1, т. 12 от ЗОП,** изготвена по образеца от документацията (Приложение № 8).

**8. Декларация по чл. 3, т. 8 и чл. 4** от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), изготвена по образеца от документацията (Приложение № 9).

**9. Доказателства за икономическо и финансово състояние по чл. 50, ал. 1 от ЗОП:**

Удостоверение от банка (за наличен финансов ресурс) и/или годишния финансов отчет или някоя от съставните му части, когато публикуването им се изисква от законодателството на държавата, в която участникът е установен.

Участникът може да не представи годишен финансов отчет или някоя от съставните му части, както и всеки друг документ, ако са публикувани в публичен регистър и участникът е посочил информация за органа, който поддържа регистъра.

***Минимални изисквания:***Участникът трябва да докаже наличие на финансов ресурс, необходим за изпълнение на поръчката в размер на 100 000,00 (сто хиляди) лв.

**10. Доказателства за техническите възможности и/или квалификацията на участника по чл. 51 от ЗОП:**

**10.1.** Списък-декларация на услугите (Приложение №10), които са еднакви или сходни\* с предмета на обществената поръчка, изпълнени през последните три години, съгласно чл. 51, ал. 1, т. 1 от ЗОП, ведно с доказателства за извършената услуга, представени под формата на заверени от участника копия на удостоверения / еквивалентни документи, издадени от получателя на услугата или от компетентен орган или посочване на публичен регистър, в който е публикувана информация за извършената услуга.

***Минимални изисквания:***Участникът, самостоятелно или съвместно (като подизпълнител или член на обединение), трябва да е изпълнил през последните 3 години, считано от датата на подаване на офертата, поне 1 услуга, която е еднаква или сходна с предмета на настоящата поръчка.

\****Под услуги, сходни с предмета на поръчката се считат:*** изготвяне на прединвестиционно проучване за инсталация и/или съоръжение за третиране на отпадъци и/или за подготовка на инвестиционно проектно предложение за управление на отпадъци.

**10.2.** Списък-декларация на експертите (Приложение №11), които участникът ще използва за изпълнение на поръчката, в който се посочват образованието, професионалната квалификация и професионалния опит на лицата, включени в екипа от експерти на участника.

***Минимални изисквания:*** Участникът следва да осигури експерти, квалифицирани за изпълнение на поръчката, както следва:

* *Ръководител на проекта*

Квалификация: Висше образование „Инженерни науки“ или „Икономика“, или еквивалент, с образователно-квалификационна степен „Магистър“ или еквивалент.

Общ професионален и специфичен опит*:*

− общ професионален опит по съответната специалност - минимум 5 години;

− специфичен опит на ръководна позиция (ръководител или еквивалент) в изпълнението на един проект/договор за услуги за подготовка на инвестиционен/и проект/и в сектор битови отпадъци и/или за координация/техническа помощ при изпълнението на инвестиционен/и проект/и в сектор битови отпадъци.

* *Финансист*

Квалификация: Висше образование „Финанси“ и/или „Икономика“ или еквивалент с образователно-квалификационна степен „Магистър“ или еквивалент;

Общ професионален и специфичен опит*:*

- професионален опит по съответната специалност - минимум 3 (три) години

- специфичен опит в изготвянето на минимум един финансов анализ и/или анализ „разходи – ползи“.

* *Експерт „Инсталации за третиране на битови отпадъци“*

Квалификация - Висше образование „Инженерни науки“ или еквивалент с образователно-квалификационна степен „Магистър“ или еквивалент;

Общ професионален и специфичен опит:

- професионален опит по съответната специалност - минимум 3 (три) години;

- специфичен опит в областта на проектирането и/или строителството и/или експлоатацията на инсталации за третиране на битови отпадъци - минимум 3 (три) години.

* *Експерт „Управление на отпадъците“*

Квалификация - Висше образование – „Икономика“ или „Инженерни науки“, или еквивалент с образователно-квалификационна степен „Магистър“ или еквивалент;

Общ професионален и специфичен опит:

- професионален опит по съответната специалност - минимум 3 (три) години.

- специфичен опит в разработването на една програма и/или план за управление на отпадъци, в т.ч. битови отпадъци и/или изготвяне на едно прединвестиционно проучване за битови отпадъци и/или управление на системи за управление на битови отпадъци.

* *Експерт „Подготовка на проекти“*

Квалификация: Висше образование - „Икономика”, „Инженерни науки“, „Финанси“, „Право“, или еквивалент, с образователно-квалификационна степен „Магистър“ или еквивалент.

Общ професионален и специфичен опит:

- професионален опит по съответната специалност - минимум 3 (три) години,

- специфичен опит - участие в един проект/договор за подготовка на инвестиционен проект за кандидатстване по донорски програми, в рамките на които експертът е подготвял и формуляр за кандидатстване или еквивалент на формуляр за кандидатстване.

Други **(**неключови**)** експерти: Всеки участник може по своя преценка да предложи и неключови експерти за изпълнение на поръчката, като разходите за допълнителни експерти трябва да са предвидени в офертата на Изпълнителя.

Участник може да докаже съответствието си с изискванията за икономическо и финансово състояние и технически възможности с възможностите на едно или повече трети лица. В тези случаи, освен посочените документи, участникът представя доказателства, че при изпълнението на поръчката ще има на разположение ресурсите на третите лица. Трети лица може да бъдат посочените подизпълнители, свързани предприятия и други лица, независимо от правната връзка на участника с тях.

Когато участник в процедурата е чуждестранно физическо или юридическо лице или техни обединения, офертата се подава на български език, документът по чл. 56, ал. 1, т. 1 от ЗОП се представя в официален превод, а документите по чл. 56, ал. 1, т. 5 от ЗОП, които са на чужд език, се представят и в превод.

Желателно е документите в Плик №1 да бъдат подредени по реда, в който са изброени по-горе.

**Плик № 2 „Предложение за изпълнение на поръчката”**, в който се поставят следните документи:

Техническо предложение, подписано от участника (Приложение №2), съставено в съответствие с изискванията на Техническата спецификация.

Техническото предложение следва да съдържа предложението на участника за начина на изпълнение, чрез представяне на Програма за осъществяване целите на предмета на поръчката, предложение за Организация на работата за изпълнение на поръчката, включващо организация на човешки, технически и материални ресурси и Предложение за управление на риска, включващо идентифицираните, оценени и анализирани от него рискове и стратегия и мерки за управлението им. Чрез техническото си предложение участникът следва да изрази позиция по необходимите специфични аспекти, предвид конкретната законодателна рамка и изискванията на Техническата спецификация така, че да се гарантира качествено изпълнение на предмета на поръчката в пълния й обем и в дефинирания срок.

Техническото предложение следва да съдържа задължително следните компоненти:

- Програма за осъществяване целите на предмета на поръчката;

- Организация на работата за изпълнение на поръчката;

- Предложение за управление на риска.

**Плик № 3 „Предлагана цена”**, в който се поставя:

Ценовото предложение, подписано от участника (Приложение №3), в което се посочва предлаганата обща цена за цялостно изпълнение на поръчката в лева без ДДС и с ДДС.

*Когато участник в процедурата е чуждестранно физическо или юридическо лице или техни обединения, офертата се подава на български език, документите по т. 2.2, по-горе се представят в официален превод, а останалите документи, които са на чужд език се представят и в превод на български език.*

***3. Изисквания към документите:***

Всички документи, съдържащи се в Пликове № 1, 2 и 3 от офертата на участника, трябва да са попълнени на български език, без поправки и/или изтривания.

Документите в офертата трябва да са подписани само от лица с представителни функции, назовани в документа за регистрация в Агенцията по вписванията – Търговски регистър или в удостоверението за актуално състояние, или от изрично упълномощени за това лица (с изключение на изискуемите документи, които обективират лично изявление на конкретно лице и не могат да се подпишат и представят от пълномощник). Във втория случай в офертата трябва да се представи нотариално заверено пълномощно за изпълнението на такива функции.

Когато за някои от документите е посочено, че може да се представи чрез “заверено копие”, за такъв документ се счита този, при който върху копието на документа представляващият участника е записал “Вярно с оригинала”, поставил е собственоръчен подпис със син цвят под заверката, както и свеж печат.

Съгласно чл. 57 от ЗОП, офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва: предмета на поръчката, адрес за кореспонденция, телефон и по възможност факс и електронен адрес.

Ако участник изпраща офертата си чрез препоръчана поща или куриерска служба, разходите са за негова сметка. В този случай участникът следва да изпрати офертата така, че да обезпечи нейното пристигане в деловодството на Община Асеновград преди изтичане на срока за подаване на оферти. Рискът от забава или загубване на офертата е за участника.

Подаването на оферта следва да се извърши в Деловодството на Община Асеновград, пл. „Академик Николай Хайтов“ №9 от 08:00ч. до 17:00 ч. всеки работен ден до изтичане на срока, посочен в обявлението.

Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан, прозрачен или скъсан плик.

До изтичане на срока за подаване на оферти всеки участник в процедурата може да промени, допълни или да оттегли офертата си. След крайния срок за подаване на оферти участниците не могат да оттеглят или променят офертите си.

***4. Цена и начин на плащане:***

Предлаганата цена се определя като обща сума за цялостно изпълнение на поръчката в лева без ДДС и с ДДС и включва всички разходи за нейното качествено изпълнение в съответствие с предварително обявените от Възложителя условия и изискванията на Техническата спецификация.

Предлаганата цена покрива всички задължения за изпълнение на пълния обхват на дейностите, които се възлагат с настоящата поръчка, за целия срок на договора.

Участникът е единствено отговорен за евентуално допуснати грешки или пропуски в изчисленията на предложените от него цени. При несъответствие между цифровата и изписаната с думи цена ще се взема предвид изписаната с думи.

Условията и начинът на плащане са посочени в проекта на договор за обществената поръчка от документацията за участие.

**IV. КРИТЕРИЙ ЗА ОЦЕНКА НА ОФЕРТИТЕ**

Разглеждането и оценяването на офертите ще се извърши по реда на глава пета „Открита процедура”, раздел ІІ „Разглеждане, оценка и класиране на офертите” от ЗОП.

Отварянето на офертите ще се извърши на датата и мястото съгласно обявлението.

Отварянето на офертите, в т.ч. на плика с предлагана цена, е публично и на него могат да присъстват участниците в процедурата или техни упълномощени представители, както и представители на средствата за масово осведомяване и на други лица.

Датата, часа и мястото на отваряне на ценовите оферти, ще бъдат обявени чрез съобщение в профила на купувача, не по-късно от два работни дни преди датата на отваряне.

Изпълнителят на поръчката ще бъде определен въз основа на оценка на офертите по критерия **„икономически най-изгодна оферта”**, който ще се приложи за оценка на офертите, които отговарят на изискванията на ЗОП и на предварително обявените от Възложителя условия, и които съдържат всички изискуеми документи.

За икономически най-изгодна оферта се счита тази, получила най-висока комплексна оценка. Комплексната оценка на офертата представлява сборът на точките, които тя е получила по посочените в методиката за оценка показатели за определяне на комплексната оценка.

***1.* *Показатели, тяхната относителна тежест и методика за оценката им***

Класирането на допуснатите до оценяване оферти се извършва въз основа на комплексна оценка за всяка оферта. Оферта на участник, която не отговаря изискванията на възложителя, описани в обявлението не подлежи на оценяване.

**1.1.** Показатели за определяне на комплексната оценка с относителните им тежести в нея.

Показателите за оценка на допуснатите до разглеждане оферти при избрания критерий са представени в долната таблица със своите възможно най-високи стойности на оценката и относителната им тежест в комплексната оценка. Максималната възможна комплексна оценка на офертата е **100** т**.**

|  |  |  |  |
| --- | --- | --- | --- |
| № | Показатели за оценка на офертите | Максималнаоценка | Относителна тежест вкомплексната оценка |
| **1.** | Показател 1: Оценка на техническотопредложение | 100 (сто) точки | 70 %(седемдесет на сто) |
| **2.** | Показател 2: Оценка на ценовото предложение | 100 (сто) точки | 30 %(тридесет на сто) |

Методиката за определяне на комплексната оценка на допуснатите до разглеждане оферти обхваща оценяването на показателите в следната последователност:

1. Оценяване на Показател 1 – Оценка на техническото предложение (ТП);

2. Оценяване на Показател 2 – Оценка на ценовото предложение (ЦП).

Комплексната оценка за съответната оферта се формира като сбор от Показател 1 – Оценка на техническото предложение (ТП) и Показател 2 – Оценка на ценовото предложение (ЦП). Коефициентът на тежест на оценката на техническото предложение при определянето на комплексната оценка за съответната офертата е **0,7**, а коефициентът на тежест на оценката на предлаганата цена за съответната оферта е **0,3**, изчислен по следната формула:

**КО = 0,7×ТП + 0,3×ЦП**, приложима към всеки участник, където:

**КО** - Комплексна оценка;

**ТП** - Оценка на Техническото предложение;

**ЦП** - Оценка на Ценовото предложение.

Офертата, получила най-голям брой точки, се класира на първо място. Класирането на офертите се извършва по низходящ ред на получената комплексна оценка, изчислена на база показателите за оценка, като на първо място се класира офертата с най-висока комплексна оценка. Оценките по отделните показатели се представят в числово изражение с точност до втория знак след десетичната запетая.

***2. Оценка на техническото предложение***

В техническото предложение участникът следва да изложи подробно и мотивирано вижданията си за изпълнение целите на предмета на поръчката. Целта е да се гарантира качествено изпълнение на поръчката, като се установи способността на участника да изрази позиция по необходимите специфични аспекти, да се детайлизира предложението му за изпълнението на предмета и задачата на обществената поръчка, предвид конкретната законодателна рамка, за да се отговори на изискванията на Техническата спецификация.

Техническото предложение следва да съдържа следните компоненти:

**-** Програма за осъществяване целите на предмета на поръчката

**-** Организация на работата за изпълнение на поръчката

- Предложение за управление на риска.

Изчисляването на оценката за Показател 1 - „Оценка на техническото предложение“ (ТП) се извършва чрез долупосочените подпоказатели за всеки участник. Крайната максимална стойност е 100 точки и се изчислява по формулата:

**ТП = (ТПУ / ТПMAX) × 100,** където**:**

**ТПУ** - брой точки, които е получил участника като сбор от средните\* оценки по трите подпоказателя ТП1, ТП2 и ТП3 (ТПУ = ТП1 + ТП2 + ТП3), посочени в таблицата по-долу.

**ТП1** е оценката на участника на предложената от него Програма за осъществяване целите на предмета на поръчката като част от техническото му предложение и брой присъдени точки съгласно приложената таблица.

**ТП2** е оценката на участника на предложената от него Организация на работата за изпълнение на поръчката като част от техническото му предложение и брой присъдени точки съгласно приложената таблица.

**ТП3** е оценката на предложението на участника за управление на риска при изпълнение на поръчката като част от техническото му предложение и брой присъдени точки съгласно приложената таблица.

**ТПMAX** – максимален възможен брой точки по съответната таблица.

Предложението на участник следва да съдържа всички предложения, описани в даден ред от таблицата за оценка по подпоказатели, за да му бъдат присъдени съответния брой точки.

|  |  |
| --- | --- |
| **Показател 1 – Оценка на техническото предложение - ТП** | Максималенброй точки |
| **1. Програма за осъществяване целите на предмета на поръчката – под- показател ТП1** | **30** |
| Участникът е предложил програма за осъществяване целите на предмета на поръчката, в която само са изброени всички дейности от Техническата спецификация. | 5 |
| Участникът е предложил програма за осъществяване целите на предмета на поръчката, в която са изброени всички дейности от Техническата спецификация. В допълнение**,** за всички дейности са посочени подход, инструменти и методи\*\* за постигане резултатите на обществената поръчка. | 15 |
| Участникът е предложил програма за осъществяване целите на предмета на поръчката, в която са изброени всички дейности от Техническата спецификация. За всички дейности са посочени подход, инструменти и методи\*\* за постигане резултатите на обществената поръчка. В допълнение участникът е предложил начина, по който посочените подход, инструменти и методи ще се прилагат на практика при изпълнение на дейностите, за да се постигнат съответните резултати от поръчката. | 20 |
| Участникът е предложил програма за осъществяване целите на предмета на поръчката, в която са изброени всички дейности от Техническата спецификация. За всички дейности са посочени подход, инструменти и методи за постигане резултатите на обществената поръчка. Участникът е предложил начина, по който посочените подход, инструменти и методи ще се прилагат на практика при изпълнение на дейностите, за да се постигнат съответните резултати от поръчката. В допълнение предложението за осъществяване на дейностите е обвързано с приложимите нормативни изисквания, стандарти, наръчници и указания. | 25 |
| Участникът е предложил програма за осъществяване целите на предмета на поръчката, в която са изброени всички дейности от Техническата спецификация. За всички дейности са посочени подход, инструменти и методи за постигане резултатите на обществената поръчка. Участникът е предложил начина, по който посочените подход, инструменти и методи ще се прилагат при изпълнение на дейностите за постигане на съответните резултати. Предложението за осъществяване на дейностите е обвързано с приложими нормативни изисквания, стандарти, наръчници и указания. В допълнение в предложената програма са разработени конкретни мерки за осигуряване на високо качество на изпълнение на дейностите, посочени в Техническата спецификация\*\*\*. | 30 |
| **2. Организация на работа за изпълнение на поръчката – подпоказател ТП2** | **25** |
| Участникът е предложил организация на работата, която само преповтаря дейностите от Техническата спецификация със съответните срокове (не повече от максималните срокове). | 5 |
| Участникът е предложил организация на работата, съобразно дейностите от Техническата спецификация със съответните срокове (не повече от максималните срокове). В допълнение е представена организационна структура на екипа за изпълнение, включваща както ръководител и ключови експерти, така и допълнителни членове на екипа, със съответните задължения и отговорности при осъществяване на поръчката. | 15 |
| Участникът е предложил организация на работата, съобразно дейностите от Техническата спецификация със съответните срокове (не повече от максималните срокове). Участникът е представил организационна структура на екипа за изпълнение, включваща както ръководител и ключови експерти, така и допълнителни членове на екипа, със съответните задължения и отговорности при осъществяване на поръчката. В допълнение участникът е представил табличен план - график за изпълнение на поръчката и е включил описателна част\*\*\*\*, която обосновава в логическа и взаимосвързана последователност предложената Програма за изпълнение на поръчката. | 20 |
| Участникът е предложил организация на работата, съобразно дейностите от Техническата спецификация със съответните срокове (не повече от максималните срокове). Представена е организационна структура на екипа за изпълнение, включваща както ръководител и ключови експерти, така и допълнителни членове на екипа, със съответните задължения и отговорности при осъществяване на поръчката. Участникът е представил табличен план график за изпълнение на поръчката и е включил описателна част\*\*\* към него, която обосновава в логическа и взаимосвързана последователност предложената Програма за изпълнение на поръчката. В допълнение участникът е предложил линиите на взаимодействие и йерархично положение и докладване вътре и извън екипа. Предвидени са мерки за наблюдение и контрол на изпълнението на дейностите, като част от подхода за управление на изпълнението на обществената поръчка. | 25 |
| **3. Предложение за управление на риска - подпоказател ТП3** | **15** |
| Участникът само е заявил, че ще управлява риска като е изброил рисковете, описани в Техническата спецификация. | 5 |
| Участникът е заявил, че ще управлява риска като е изброил рисковете, описани в Техническата спецификация. В допълнение за всяка дейност участникът е изготвил анализ и оценка нрисковете, описани в Техническата спецификация. | 10 |
| Участникът е заявил, че ще управлява риска като е изброил рисковете, описани в Техническата спецификация. За всяка дейност участникът е изготвил анализ и оценка на рисковете, описани в Техническата спецификация. В допълнение участникът е разработил цялостна\*\*\*\*\* стратегия за управление на риска. | 15 |
| **Обща оценка – ТПMAX** | **70** т**.** |

\* Поставянето на точките на конкретния участник по всеки подпоказател се осъществява въз основа на експертното мнение на членовете от комисията.

\*\* Под подход, инструменти и методи се разбира съвкупността от начините и средствата, които участникът предлага да използва при практическото изпълнение на дейностите, посочени в Техническата спецификация за да постигне резултатите, посочени в Техническата спецификация.

\*\*\* Под „високо качество“ се разбира такова изпълнение на дейностите, което осигурява постигане на посочените в поръчката резултати, които да отговарят на изискванията, ограниченията, критериите и условията, посочени в Насоките за кандидатстване по Процедура за предоставяне на безвъзмездна финансова помощ BG16M10P002-2.001, обявена от Управляващия орган на Оперативна програма „Околна среда 2014-2020 г.“

\*\*\*\* Описателната част, включена в предложението за организация на работата, взима предвид и разглежда времето, както за подготвителните дейности, така и за основните задачи за изпълнението на всяка дейност, посочена в Техническата спецификация и представлява предложението на участника за организация на човешки, информационни и материални ресурси, така че да се изпълни предмета на поръчката в пълния й обем и в дефинирания срок.

\*\*\*\*\* Под „цялостна“ се разбира стратегия, включваща съвкупността от мерките и механизмите за противодействие на посочените в Техническата спецификация рискове.

В случай че участник представи програма, която не включва всички дейности от Техническата спецификация, същият се отстранява от участие и офертата му не се допуска до класиране.

В случай че участник предложи организация на работата, която не включва всички дейности от Техническата спецификация или предложените срокове са по-големи от максимално заложените в Техническата спецификация, същият се отстранява от участие и офертата му не се допуска до класиране.

В случай че участник представи предложение за управление на риска, което не включва всички рискове от Техническата спецификация, същият се отстранява от участие и офертата му не се допуска до класиране.

***3. Оценка на ценовото предложение***

Максималната възможна оценка на ценовото предложение е 100 т. Оценяването на Показател 2 – „Оценка на ценовото предложение“ (ЦП) се извършва за всеки участник по следната формула:

**ЦП = (ЦПMIN / ЦПУ) × 100**, където

**ЦПMIN** представлява най-ниската предложена цена в лева, без вкл. ДДС, от всички ценови предложения.

**ЦПУ** представлява предложената обща цена в лева, без вкл. ДДС, на съответния участник в ценовото му предложение.

За нуждите на тази методика всички дробни числа, които могат да се получат при прилагане на съответната формула, се закръгляват до втория знак след десетичната запетая.

**V. ДОКУМЕНТАЦИЯ ЗА УЧАСТИЕ В ПРОЦЕДУРАТА**

Документацията за участие се публикува в профила на купувача на възложителя, от където може да бъде изтеглена безплатно (не се изисква регистрация).

В електронната преписка на поръчката в „Профил на купувача“, възложителят ще публикува всички съобщения до участниците, разяснения по документацията за участие и други документи в съответствие с чл. 22б от ЗОП.

**VI. ОБМЕН НА ИНФОРМАЦИЯТА ПРИ ПРОВЕЖДАНЕ НА ПРОЦЕДУРАТА**

Обменът на информация по повод и във връзка с настоящата обществена поръчка, е в писмен вид и може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя.

Обменът и съхраняването на информация в хода на провеждане на процедурата се извършват по начин, гарантиращ целостта, достоверността и поверителността на офертите.

При промяна в посочения адрес и факс за кореспонденция участниците са длъжни надлежно писмено да уведомят Възложителя.

Неправилно посочен адрес или факс за кореспонденция или не уведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

**VII. СКЛЮЧВАНЕ НА ДОГОВОР**

След приключване работата на комисията, назначена за разглеждане, оценка и класиране на офертите, възложителят издава мотивирано решение, с което обявява класираните участници и участника, определен за изпълнител на поръчката.

Възложителят сключва писмен договор за обществена поръчка с участника, определен за изпълнител в резултат на проведената процедура. Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител, с изключение на случаите по чл. 41а от ЗОП.

За сключване на договор, определеният за изпълнител участник следва да представи:

- документи от съответните компетентни органи за удостоверяване липсата на обстоятелствата по чл. 47, ал. 1, т. 1-4, и ал. 2, т. 1 и 5 от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя;

- гаранция за изпълнение на договора, която е в размер съгласно проекта на договор – Приложение №12. При представяне на банкова гаранция за изпълнение, срокът на валидност на същата и условията за нейното освобождаване/усвояване следва да бъдат съобразени със срока на действие на договора и условията, посочени в него.

Договорът, който ще бъде сключен с участника, определен за изпълнител на поръчката, ще е със срок на действие до 180 календарни дни.

*Когато участникът, определен за изпълнител, е посочил в офертата си, че при изпълнението предмета на обществената поръчка ще използва подизпълнители, той сключва договор за подизпълнение с подизпълнителите, посочени в офертата. Договорът за подизпълнение се сключва при условията и по реда на чл. 45а и 45б от ЗОП.*

**VIII. ДРУГИ УКАЗАНИЯ**

Участниците са длъжни в процеса на провеждане на процедурата да уведомяват възложителя за всички настъпили промени в обстоятелства по чл. 47, ал. 1 и 5, и посочените в обявлението обстоятелства по чл. 47, ал. 2 от ЗОП, в 7-дневен срок от настъпването им.

Банковата сметка на Община Асеновград е:

**IBAN: BG54IORT73753304000003**

**BIC: IORTBGSF**

**Банка „Инвестбанк” АД**

За неуредените в настоящата документация въпроси, се прилагат разпоредбите на Закона за обществените поръчки и подзаконовите актове по прилагането му, както и приложимите национални и международни нормативни актове, съобразно предмета на поръчката.

**IX. ПРИЛОЖЕНИЯ №1-12**